बिदिनो आसामाव बायदि जायगाफोराव बिजाब मेला खुंनानै बिजाब फरायनाय हुदाखौ बांहोनो नाजानाया जोबोर बाखनायथाव खामानि। थिग बिदिनो जोंनि बर’ सुबुंफोराबो बर’ थुनलाइ आफादनि आफादफोरावल’ बिजाब मेला खुंनायनि अनगायै जायगा-जायगा सम-सम बिजाब मेला खुंनायनि बाथ्राखौ साननो गोनां जाबाय। बेफोर जायगायाव बर’फोरा बिजाब बायाबालाबो बिजाबखौ खायसेफोरा जायगायावनो नुनानै इसे एनै फरायनाय हुदा खालामोन । आरो खायसेया बायनानै लांना फरायनाय हुदा खालामनो सोलोंगोन।